stanford-oval/wikipedia huggingface dataset:
Tuontilisenssi

Tuontilisenssi eli tuontilupa on viranomaiselta saatu määräaikainen lupa maahantuoda kauppatavaroita, joiden tuontia on rajoitettu esimerkiksi valuuttasäännöstelyn tai kotimaisen tuotannon suosimisen takia. Suomessa tuontilisenssejä myönsivät ensin Suomen Pankin alaisuudessa toimineet lisenssitoimikunta ja lisenssitoimisto ilman valitusoikeutta ja sitten lisenssivirasto, joka toimi 1953–1993. Sen jälkeen tehtävää hoiti kauppa- ja teollisuusministeriön kauppaosasto, kunnes tuontilisensseistä luovuttiin. Tuontilisenssi vaadittiin esimerkiksi maataloustuotteiden, kuten sokerin ja sokerituotteiden sekä kivennäispolttoaineiden ja mineraaliöljyjen maahantuontiin. Tuontilisenssi tarvittiin etenkin silloin, kun tavaran alkuperämaa ei ollut valtio, jonka tuotteisiin sovellettiin suosituimmuusperiaatetta. Suomessa luovuttiin öljytuotteiden tuontilisensseistä 1991 ja sokerin lisensseistä 1993. Vuonna 1992 valtioneuvosto teki periaatepäätöksen luopua tuontilisensseistä vähitellen kokonaan.
Sandviken (täsmennyssivu)

Sandviken voi tarkoittaa seuraavia:
Sandvikenin kunta, kunta Gävleborgin läänissä Ruotsissa
Sandviken, Sandvikenin kunnan keskustaajama, ennen kaupunki
Sandviken, taajama Södertäljen kunnassa Ruotsissa
Västra Näs och Sandviken, taajama Sölvesborgin kunnassa Ruotsissa
Hietalahti (ruots. Sandviken), merenlahti ja sitä ympäröivä alue Helsingissä
Hietalahti (ruots. Sandviken), Vaasan kaupunginosa
Villa Sandviken, Hietalahden Villa, puuhuvila Vaasan Hietalahdessa ja siinä toimiva ravintola.
Päivi Tapola

Päivi Tuulikki Tapola (s. 8. lokakuuta 1953 Helsinki) on suomalainen kirjailija. Hän asuu Helsingin Oulunkylässä.
Tapola on toiminut myös lehtikirjoittajana ja kirjoittanut yli 200 esseetä, novellia, kolumnia, lehtiartikkelia ja haastattelua eri julkaisuihin. Tapola on toiminut 'Uusi Nainen -lehden vakituisena avustajana vuosina 1985–2000.
Yhteistyössä filosofi Sara Heinämaan kanssa syntyneissä teoksissa sekä omissa esseekokoelmissaan Tapola on keskittynyt naiskirjallisuuden perinteen esiin tuomiseen. Naiskirjallisuuden lisäksi Tapola on käsitellyt henkilöhistorian ohella Suomen poliittista ja valtiollista historiaa sekä sotahistoriaa kirjoittamassaan isoisänsä Kustaa Tapolan elämäkerrassa Ajan paino – Jalkaväenkenraali K. A. Tapolan elämä sekä teoksissaan Kenraalien kirjeet, Marsalkan kotiinpaluu, Mannerheimin haastaja. Kenraali Harald Öhquist ja Sodista, suvusta, sotilaista.
Teokset

Kesän kohtaaminen, ntamo, 2016, ISBN 978-952-215-631-0
Sodista, suvusta, sotilaista, ntamo, 2015, ISBN 9789522156013
Rouva Ramsayn kutsut. Naisista ja kirjallisuudesta, ntamo, 2015, ISBN 978-952-215-582-5
Näytösten välillä, ntamo, 2014, ISBN 978-952-215-502-3
Mannerheimin haastaja. Kenraali Harald Öhquist, Päivi Tapola ja Mikko Karjalainen, Otava, 2013, ISBN 978-951-12-6880-2.
Rakentajan elämä - Georg W. I. Schreck, Moreeni, 2011, ISBN 978-952-25-40546
Marsalkan kotiinpaluu, Gummerus, 2010, ISBN 978-951-20-8250-6
Kenraalien kirjeet, Tammi, 2007, ISBN 978-951-31-4012-0
Ajan paino - Jalkaväenkenraali K. A. Tapolan elämä, Tammi, 2004, ISBN 951-31-3037-1
Isät ja tyttäret (toim. yhdessä Sara Heinämaan kanssa), Tammi, 2004, ISBN 951-31-2927-6
Äitini puutarhassa - Polkuja naiskirjallisuuteen, Kääntöpiiri/Like, 2002, ISBN 951-8989-61-3
Heinämaa, Sara & Tapola, Päivi (toim.): Shakespearen sisarpuolet: Naisellisia lukukokemuksia.  Helsinki. Määritä julkaisija! ISBN 951-8989-38-9
Loputtomat hunnut (toim. yhdessä Sara Heinämaan kanssa), WSOY, 1988, ISBN 951-0-15162-9
Kuilu, WSOY, 1985, ISBN 951-0-12946-1
Aiheesta muualla

kaupunginosat.net: Oulunkyläläinen kirjailija Päivi Tapola
Päivi Tapolan esittely Otavan verkkosivuilla (Arkistoitu – Internet Archive)
Päivi Tapolan facebook sivu
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Suomi (KANTO)  Yhdysvallat 
Muut:  IdRef
Hiljaisuuden jooga

Hiljaisuuden jooga® yksi kristillisen joogan muoto. Se on sairaalapappi, retriitinohjaaja ja joogaopettaja Heli Harjunpään kehittämä harjoituskokonaisuus, joka yhdistää hathajoogaan pohjautuvia harjoituksia ja kristillistä hiljaisuuden perinnettä sekä rukousta.
Hiljaisuuden jooga on vuonna 2019 rekisteröity sanapari ja joogamuoto. Sen ohjaaminen edellyttää koulutusta, jota on järjestetty vuodesta 2019 lähtien. Koulutuksen on käynyt yli sata ihmistä, joista suurin osa on Suomen evankelis-luterilaisen kirkon työntekijöitä. Hiljaisuuden jooga on Suomessa tunnetuin kristillisen joogan muoto, ja sitä järjestetään joissain luterilaisissa seurakunnissa. Muun muassa Turun arkkihiippakunnan piispa Mari Leppänen on valmistunut Hiljaisuuden joogan® ohjaajaksi.
Hiljaisuuden jooga on rekisteröity ruotsiksi vuonna 2023 nimellä Stillhetens yoga. Ruotsinkielisen käännöstyön on tehnyt pastori, Hiljaisuuden joogan® opettaja Maria Repo-Rostedt, joka on myös aloittanut Stillhetens yoga® ledare -koulutuksen.
Hiljaisuuden ystävät ry:n verkkosivulla määritellään: ”Hiljaisuuden joogassa liitytään mystiikan teologiaan, kokemuksellisuuteen, kuuntelevaan rukoukseen ja kontemplaatioon. Hiljaisuuden joogan harjoitukset ovat hiljaisuuden viljelyä koko olemuksella – keholla, mielellä ja hengellä. Niissä avaudutaan kohden sisäistä hiljaisuutta, joka on hengellinen ulottuvuus, jossa mieli hiljenee ja tulee tilaa Jumalan läsnäolon kokemiselle. Ne ovat yhtenäinen meditatiivinen kokonaisuus, miniretriitti.”
Heli Harjunpää on käsitellyt kristillistä joogaa ja Hiljaisuuden joogan taustaa kirjoissaan Hiljaisuuden tie (Kirjapaja 2018), Kiitollisuuden jooga (Kirjapaja 2019) ja Hiljaisuuden jooga® (Hiljaisuuden Ystävät ry. 2022)
Tampereen satama

Hopealinjojen m/s Ratina ja m/s Tammerkoski Laukontorin laiturissa.
Mustalahden sataman laituria.
Tampereen satamalla (LOCODE: FI TMP) tarkoitetaan Tampereella, Näsijärven ja Pyhäjärven rannalla sijaitsevia matkustajia kuljettava linja- ja tilausalusliikenteen satama-alueita ja näihin liittyviä palveluja. Linja- ja risteilyalusliikennettä ajetaan erityisesti Laukontorin rannasta ja Mustalahden satamasta.
Vuonna 2015 Tampereen satama oli  matkustajamäärältään (71 750) Suomen vilkkain sisävesisatama. Osaselitys korkealle matkustajamäärälle löytyy kesäliikenteestä Pyhäjärven Viikinsaarelle, jonne matkustetaan esimerkiksi retkelle tai erilaisiin kulttuuritapahtumiin kuten kesäteatteria katsomaan.
Tamperetta vilkkaampaa kotimaan matkustaja- ja yhteysalusliikennettä oli Suomen merialueella Pääkaupunkiseudulla, Manner-Suomen ja Ahvenanmaan välillä, Ahvenanmaan saaristossa ja Saaristomerellä.
Vuosittainen matkustajamäärä

| vuosi | 2011 | 2012 | 2013 | 2014 | 2015 |
| --- | --- | --- | --- | --- | --- |
| matkustajia yhteensä | 94 768 | 70 075 | 80 812 | 68 796 | 71 750 |
Aiheesta muualla

m/s Ratina (Arkistoitu – Internet Archive)
m/s Tammerkoski (Arkistoitu – Internet Archive)
Leymah Gbowee

| Leymah Gbowee |
| --- | --- |

Henkilötiedot
Syntynyt: 1. helmikuuta 1972 (ikä 53) Liberia
Ammatti:  rauhanaktivisti
Muut tiedot
Tunnustukset:   Nobelin rauhanpalkinto (2011)
Leymah Roberta Gbowee (s. 1. helmikuuta 1972 Liberia) on liberialainen rauhanaktivisti, joka sai 2011 Nobelin rauhanpalkinnon Ellen Johnson Sirleafin ja Tawakkul Karmanin kanssa.
Gbowee oli 17-vuotias, kun Liberian sisällissota syttyi pääkaupungissa Monroviassa. Hänestä tuli sodan aikana traumaterapeutti ja teki paljon töitä Charles Taylorin joukossa taistelleiden lapsisotilaiden kanssa. Gbowee muodosti kymmenien naisten kanssa 2002 ryhmän, jonka tavoitteena oli lopettaa sota. Gboween järjestämä Women of Liberia Mass Action for Peace aloitti kokoontumalla Monrovian toreilla laulaen ja rukoillen. Naisten määrä kasvoi liikkeessä pian, ja presidentti Taylor lupautui tapaamaan heidät ja lupasi heille rauhanneuvotteluiden aloittamisen. Gboween ryhmä seurasi neuvotteluita Ghanassa, mutta viikkojen tuloksettomien neuvotteluiden jälkeen naiset muodostivat piirin sen rakennuksen ympärillä, jossa neuvotteluita käytiin. Lopulta he onnistuivat painostamaan sodan osapuolet rauhaan.
Gboween ryhmittymä jatkoi työtä myös Taylorin jälkeen valtaan nousseen väliaikaishallituksen kaudella. Hän onnistui organisoimaan Liberian kristityt ja musliminuskoiset naiset yhteiseen kampanjaan Ellen Johnson Sirleafin valitsemiseksi presidentiksi. Johnson Sirlieaf valittiinkin 2005 Afrikan ensimmäiseksi naispresidentiksi. Samana vuonna Gbowee valmistui maisteriksi Eastern Mennonite Universitystä Harrisonburgissa, Virginiassa konfliktirakenteista ja rauhanrakentamisesta. Gbowee oli perustamassa 2006 Thelma Ekiyorin ja Ecoma Alagan kanssa Women Peace and Security Network Africaa, jonka tukikohdaksi tuli Ghanan Accra.
Gbowee on saanut työstään useita palkintoja. Hän sai 2009 Profile in Courage Awardin, ja 2011 hänelle myönnettiin Nobelin rauhanpalkinto. Syksyllä 2012 Gbowee erosi Liberian rauhaa ja uudistamista painottavan Peace and Reconciliation Commissionin puheenjohtajan tehtävistä ja kritisoi Johnson Sirlieafin hallintoa nepotismista sekä riittämättömästä köyhyyden vastaisesta taistelusta.
Ounasvaaran mäkikeskus

| Ounasvaaran mäkikeskus |
| --- | --- |
 Ounasvaaran mäkikeskus heinäkuussa 2022.
Sijainti
Paikkakunta:   Rovaniemi, Suomi
Koordinaatit:  66°30′24″N, 25°46′55″E
Avattu:  11.12.1927
Remontoitu:  1947, 1956, 1962, 1976, 1983, 1987, 1990, 2014, 2017, 2019
Muut mäet:  K28, K15 HS18, K6 HS8
Seura:  Ounasvaaran Hiihtoseura
Ounasvaaran hyppyrimäki
K-piste:  90 metriä
Mäkikoko:  100 metriä
Mäkiennätys:  103,5 metriä  Taku Takeuchi (23.3.2005)
Naisten mäkiennätys:  98,5 metriä  Ulrike Gräßler (8.12.2009)
Kesämäkiennätys:  103,0 metriä  Ilkka Herola (13.8.2022)
Naisten kesämäkiennätys:  93,0 metriä  Jenny Rautionaho (13.8.2022)
Avattu:  1962
Remontoitu:  1976, 1990-luku, 2014
Muovitus:  Kyllä
Vauhtimäen pituus:  73,5 m
Vauhtimäen kulma:  37°
Keulan pituus:  6 m
Keulan korkeus:  2,7 m
Keulan kulma:  10°
Alastulorinteen kulma:  34°
Ounasvaaran keskari
K-piste:  64 metriä
Mäkikoko:  70 metriä
Mäkiennätys:  69,0 metriä  Olli Koponen (25.2.2024)
Naisten mäkiennätys:  68,5 metriä  Saara Ihantola (23.11.2024)
Kesämäkiennätys:  60,0 metriä  Markus Maaninka (14.8.2022)
Naisten kesämäkiennätys:  64,5 metriä  Emilia Vidgren (14.8.2022)
Avattu:  11.12.1927
Remontoitu:  1947, 1956, 1976, 1983
Muovitus:  Kyllä
Ounasvaaran K36
K-piste:  36 metriä
Mäkikoko:  40 metriä
Mäkiennätys:  40,0 metriä  Mika Kulmala (18.3.2001)
Naisten mäkiennätys:  36,5 metriä  Teresa Karavirta (2.12.2023)
Kesämäkiennätys:  36,0 metriä  Markus Maaninka (13.8.2022)
Naisten kesämäkiennätys:  30,0 metriä  Petra Torvinen (13.8.2022)
Avattu:  1987
Remontoitu:  2017, 2019
Muovitus:  Kyllä
Ounasvaaran mäkikeskus on kuuden muovitetun hyppyrimäen muodostama mäkihypyn suorituspaikka Ounasvaaralla Rovaniemellä.
Ounasvaaran mäkikeskus sijaitsee aivan Rovaniemen keskustan kyljessä Kemijoen rannalla.
Historia

Ounasvaaralle rakennettiin ensimmäinen hyppyrimäki helmikuussa 1927 ja saman vuoden joulukuussa avattiin pysyvä rakenteinen hyppyrimäki. Sitä käytettiin vuoteen 1947 asti. Rovaniemelle avattiin maaliskuussa 1937 Pöyliövaaran hyppyrimäki, joka oli Suomen suurin hyppyrimäki. Saksalaiset joukot räjäyttivät sen Lapin sodassa 8. lokakuuta 1944.
Vuonna 1947 Ounasvaaralle rakennettiin puinen K50-hyppyrimäki. Se koki kaksi tulipaloa, vuonna 1956 paloi alastulorinne ja juhannusyönä vuonna 1976 vauhtimäki. Vuonna 1983 se uudelleenrakennettiin K64-hyppyrimäeksi, jolloin se sai myös alastulorinteen muovituksen.
Ounasvaaran etelärinteelle rakennettiin 1950-luvulla K35-, K25-, K15- ja K6-hyppyrimäet, jotka purettiin uuden tien rakentamisen takia vuonna 1987. Syksyllä 1987 rakennettiin nykyiselle paikalleen uudet K25-, K15- ja K6-hyppyrimäet ja hieman myöhemmin rakennettiin myös K36-hyppyrimäki. Loppuvuonna 2017 rakennettiin uusi K28-hyppyrimäki. Kesällä 2019 tapahtuneessa remontissa K36-hyppyrimäen alastulorinteen profiilia muokattiin.
Ounasvaaran hyppyrimäki > Historia

Vuonna 1961 aloitettiin betonisen hyppyrimäen rakennustyöt ja se avattiin vuonna 1962. Vuoden 1976 remontissa sen profiilia muutettiin, suurimpana muutoksena keulan pituutta lyhennettiin metrillä. Toisessa remontissa 1990-luvun loppupuolella sitä modernisoitiin muun muassa asentamalla posliininen vauhtimäenlatu-ura ja alastulorinteen muovitus. Vuoden 2014 remontissa asennettiin vauhtimäkeen keinotekoisesti jäädytettävä latu-ura.
Ounasvaaran hyppyrimäessä on järjestetty Talviuniversiadit 1970, vuoden 2005 hiihdon nuorten maailmanmestaruuskilpailut, Continental Cupia ja Suomen-mestaruuskilpailuja muun muassa vuosina 2012, 2014 ja 2019.
Mäkihyppykilpailut voitti Talviuniversiadeissa 1970 neuvostoliittolainen Gari Napalkov, nuorten maailmanmestaruuskilpailuissa 2005 Joonas Ikonen ja joukkuemäen nuorten MM-kilpailun voitti Slovenia joukkueella Mitja Mežnar, Matevž Sparovec, Jurij Tepeš ja Nejc Frank.
Ounasvaaran hyppyrimäki > Mäkiennätyksen kehittyminen (miehet)

Mäkiennätyksen 103,5 metriä on hypännyt Taku Takeuchi.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1962 |  Pekka Yli-Niemi | 87,0 m | Avajaiset |  |
| 1965 |  Martti Niemi | 89,5 m |  |  |
| 1968 |  Raimo Ekholm | 90,0 m |  |  |
| 1976 |  Esko Rautionaho | 94,0 m |  |  |
| 1976 |  Jouko Törmänen | 94,0 m |  |  |
| 28.3.1998 |  Janne Ahonen | 100,5 m |  |  |
| 7.12.2002 |  Ville Timonen | 101,0 m | Ensilumen kisat |  |
| 23.3.2005 |  Matevž Šparovec | 101,0 m | Nuorten MM-kilpailut 2005 |  |
| 23.3.2005 |  Mark Krauspenhaar | 102,0 m | Nuorten MM-kilpailut 2005 |  |
| 23.3.2005 |  Jurij Tepeš | 102,0 m | Nuorten MM-kilpailut 2005 |  |
| 23.3.2005 |  Taku Takeuchi | 103,5 m | Nuorten MM-kilpailut 2005 |  |
Ounasvaaran hyppyrimäki > Mäkiennätyksen kehittyminen (naiset)

Naisten mäkiennätyksen 98,5 metriä on hypännyt Ulrike Gräßler.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 8.12.2009 |  Katharina Keil | 77,0 m | Continental Cup |  |
| 8.12.2009 |  Cornelia Roider | 79,0 m | Continental Cup |  |
| 8.12.2009 |  Daniela Iraschko | 85,0 m | Continental Cup |  |
| 8.12.2009 |  Evelyn Insam | 90,0 m | Continental Cup |  |
| 8.12.2009 |  Anette Sagen | 95,0 m | Continental Cup |  |
| 8.12.2009 |  Ulrike Gräßler | 98,5 m | Continental Cup |  |
Ounasvaaran hyppyrimäki > Kesämäkiennätyksen kehittyminen (miehet)

Kesämäkiennätyksen 103,0 metriä on hypännyt Ilkka Herola.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 5.7.2014 |  Lauri Asikainen | 99,0 m | Finlandia Veikkaus Cup |  |
| 18.7.2015 |  Jarkko Määttä | 101,5 m | Finlandia Veikkaus Cup |  |
| 13.8.2022 |  Ilkka Herola | 103,0 m | Ounasvaaran kesäkisat |  |
Ounasvaaran hyppyrimäki > Kesämäkiennätyksen kehittyminen (naiset)

Naisten kesämäkiennätyksen 93,0 metriä on hypännyt Jenny Rautionaho.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 13.8.2022 |  Annika Malacinski | 75,0 m | Ounasvaaran kesäkisat |  |
| 13.8.2022 |  Minja Korhonen | 90,5 m | Ounasvaaran kesäkisat |  |
| 13.8.2022 |  Jenny Rautionaho | 93,0 m | Ounasvaaran kesäkisat |  |
Ounasvaaran keskari

Hyppyrimäen K-piste sijaitsee 64 metrissä, alastulorinteessä on muovitus.
Ounasvaaran keskari > Mäkiennätyksen kehittyminen (miehet)

Mäkiennätyksen 69,0 metriä on hypännyt Olli Koponen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 11.12.1927 |  Paavo Nuotio | 33,0 m |  |  |
| 19.12.1927 |  Paavo Nuotio | 37,0 m |  |  |
|  |  Timo Murama | 43,5 m |  | Hypätty ennen vuotta 1947 |
|  |  Vasko Feodotoffin | 43,5 m |  | Hypätty ennen vuotta 1947 |
| 7.12.2002 |  Jarmo Lind | 54,5 m | Ensilumen kisat |  |
| 7.12.2002 |  Ossi Salmikivi | 65,0 m | Ensilumen kisat |  |
| 7.12.2002 |  Ossi Salmikivi | 66,0 m | Ensilumen kisat |  |
| 7.12.2002 |  Harri Hintsala | 66,5 m | Ensilumen kisat |  |
| 29.3.2009 |  Sami Saapunki | 66,5 m | Hopeasompa |  |
| 21.3.2015 |  Wille Karhumaa | 66,5 m | Yhdistetyn Hopeasompa |  |
| 12.3.2023 |  Eemeli Kurttila | 66,5 m | Junioricup |  |
| 12.3.2023 |  Aapo Komonen | 67,5 m | Junioricup |  |
| 12.3.2023 |  Joose Vänttilä | 67,5 m | Junioricup |  |
| 24.2.2024 |  Aapo Komonen | 68,0 m | Yhdistetyn Hopeasompa |  |
| 24.2.2024 |  Markus Maaninka | 68,0 m | Yhdistetyn Hopeasompa |  |
| 25.2.2024 |  Aapo Komonen | 68,0 m | Hopeasompa |  |
| 25.2.2024 |  Olli Koponen | 69,0 m | Hopeasompa |  |
Ounasvaaran keskari > Mäkiennätyksen kehittyminen (naiset)

Naisten mäkiennätyksen 68,5 metriä on hypännyt Saara Ihantola.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 29.3.2009 |  Julia Kykkänen | 45,0 m | Hopeasompa |  |
| 29.3.2009 |  Julia Kykkänen | 45,5 m | Hopeasompa |  |
| 20.11.2022 |  Oosa Thure | 60,5 m | Ensilumen kisat |  |
| 20.11.2022 |  Emilia Vidgren | 64,0 m | Ensilumen kisat |  |
| 20.11.2022 |  Heta Hirvonen | 64,0 m | Ensilumen kisat |  |
| 20.11.2022 |  Emilia Vidgren | 65,5 m | Ensilumen kisat |  |
| 12.3.2023 |  Heta Hirvonen | 66,0 m | Junioricup |  |
Ounasvaaran keskari > Kesämäkiennätyksen kehittyminen (miehet)

Kesämäkiennätyksen 60,0 metriä on hypännyt Markus Maaninka.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 8.7.2017 |  Vilho Palosaari | 48,0 m | Ylipullin kesäkisa |  |
| 8.7.2017 |  Waltteri Karhumaa | 58,5 m | Ylipullin kesäkisa |  |
| 14.8.2022 |  Markus Maaninka | 60,0 m | Ounasvaaran kesäkisat |  |
| 14.8.2022 |  Markus Maaninka | 61,0 m | Ounasvaaran kesäkisat | Kaatunut |
Ounasvaaran keskari > Kesämäkiennätyksen kehittyminen (naiset)

Naisten kesämäkiennätyksen 64,5 metriä on hypännyt Emilia Vidgren.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 8.7.2017 |  Annamaija Oinas | 42,0 m | Ylipullin kesäkisa |  |
| 13.8.2022 |  Anna Kerko | 62,0 m | Ounasvaaran kesäkisat |  |
| 13.8.2022 |  Emilia Vidgren | 64,0 m | Ounasvaaran kesäkisat |  |
| 13.8.2022 |  Heta Hirvonen | 64,0 m | Ounasvaaran kesäkisat |  |
| 14.8.2022 |  Emilia Vidgren | 64,5 m | Ounasvaaran kesäkisat |  |
Ounasvaaran K36

Hyppyrimäen K-piste sijaitsee 36 metrissä ja HS-piste sijaitsee 40 metrissä. Alastulorinteessä on muovitus.
Ounasvaaran K36 > Mäkiennätyksen kehittyminen (miehet)

Mäkiennätyksen 40,0 metriä on hypännyt Mika Kulmala.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 18.3.2001 |  Antti Horttanainen | 27,5 m | Hopeasompa |  |
| 18.3.2001 |  Jonne Auru | 30,0 m | Hopeasompa |  |
| 18.3.2001 |  Niko Petjala | 34,0 m | Hopeasompa |  |
| 18.3.2001 |  Tuomas Lilja | 34,0 m | Hopeasompa |  |
| 18.3.2001 |  Jesse Kykkänen | 34,0 m | Hopeasompa |  |
| 18.3.2001 |  Jim Härtull | 34,0 m | Hopeasompa |  |
| 18.3.2001 |  Lauri Asikainen | 36,0 m | Hopeasompa |  |
| 18.3.2001 |  Emppu Karhu | 37,0 m | Hopeasompa |  |
| 18.3.2001 |  Mika Kulmala | 40,0 m | Hopeasompa |  |
Ounasvaaran K36 > Mäkiennätyksen kehittyminen (naiset)

Naisten mäkiennätyksen 36,5 metriä on hypännyt Teresa Karavirta.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 19.3.2006 |  Julia Kykkänen | 33,5 m | Nuorten kevätkisa |  |
| 17.3.2018 |  Annamaija Oinas | 34,5 m | Hopeasompa |  |
| 12.3.2023 |  Raakel Karhumaa | 35,0 m | Junioricup |  |
| 2.12.2023 |  Teresa Karavirta | 36,0 m | Junioricup |  |
| 2.12.2023 |  Teresa Karavirta | 36,5 m | Junioricup |  |
Ounasvaaran K36 > Kesämäkiennätyksen kehittyminen (miehet)

Kesämäkiennätyksen 31,0 metriä on hypännyt Matias Maaninka.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 13.8.2022 |  Iiro Pohjola | 30,0 m | Ounasvaaran kesäkisat |  |
| 13.8.2022 |  Matias Maaninka | 30,0 m | Ounasvaaran kesäkisat |  |
| 13.8.2022 |  Markus Maaninka | 36,0 m | Ounasvaaran kesäkisat |  |
Ounasvaaran K36 > Kesämäkiennätyksen kehittyminen (naiset)

Naisten kesämäkiennätyksen 30,0 metriä on hypännyt Petra Torvinen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 13.8.2022 |  Petra Torvinen | 30,0 m | Ounasvaaran kesäkisat |  |
Ounasvaaran K28

Hyppyrimäen K-piste sijaitsee 28 metrissä, alastulorinteessä on muovitus. Ennen vuotta 2018 Ounasvaaralla oli käytössä K-pisteeltään 25 metrin luonnonmäki, joka sijaitsee normaalimäen ja K15-mäen välissä.
Ounasvaaran K28 > Mäkiennätyksen kehittyminen (miehet)

Mäkiennätyksen 29,5 metriä on hypännyt Aleksi Lappi.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 7.12.2002 |  Alexander Phäls | 13,5 m | Isommus-Cup |  |
| 7.12.2002 |  Markus Moilanen | 18,0 m | Isommus-Cup |  |
| 7.12.2002 |  Iiro Moilanen | 20,0 m | Isommus-Cup |  |
| 7.12.2002 |  Iiro Moilanen | 20,5 m | Isommus-Cup |  |
| 29.3.2009 |  Mikko Hulkko | 21,5 m | Hopeasompa |  |
| 29.3.2009 |  Viljami Määttä | 21,5 m | Hopeasompa |  |
| 29.3.2009 |  Aapo Mäntyvaara | 22,5 m | Hopeasompa |  |
| 29.3.2009 |  Mikko Huovinen | 22,5 m | Hopeasompa |  |
| 29.3.2009 |  Markus Mäkitalo | 23,0 m | Hopeasompa |  |
| 29.3.2009 |  Eemeli Tainio | 23,0 m | Hopeasompa |  |
| 29.3.2009 |  Ilkka Lindberg | 23,0 m | Hopeasompa |  |
| 29.3.2009 |  Eetu Nousiainen | 24,5 m | Hopeasompa | K25-mäen mäkiennätys |
| 29.3.2009 |  Arttu Mäkiaho | 24,5 m | Hopeasompa | K25-mäen mäkiennätys |
| 29.3.2009 |  Wili Loukasmäki | 24,5 m | Hopeasompa | K25-mäen mäkiennätys |
| 17.3.2018 |  Juho Ojala | 26,0 m | Hopeasompa |  |
| 17.3.2018 |  Eeli Keränen | 27,0 m | Hopeasompa |  |
| 17.3.2018 |  Kaimar Vagul | 28,5 m | Hopeasompa |  |
| 11.3.2023 |  Aleksi Lappi | 29,5 m | Junioricup |  |
Ounasvaaran K28 > Mäkiennätyksen kehittyminen (naiset)

Naisten mäkiennätyksen 28,0 metriä on hypännyt Alva Thors.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 29.3.2009 |  Tanja Kaverinen | 21,0 m | Hopeasompa |  |
| 21.3.2015 |  Julia Tervahartiala | 22,0 m | Yhdistetyn Hopeasompa | K25-mäen mäkiennätys, kaksi kertaa |
| 22.3.2015 |  Emilia Sorvisto | 22,0 m | Hopeasompa | K25-mäen mäkiennätys |
| 22.3.2015 |  Julia Tervahartiala | 22,0 m | Hopeasompa | K25-mäen mäkiennätys |
| 22.3.2015 |  Emilia Sorvisto | 22,0 m | Hopeasompa | K25-mäen mäkiennätys |
| 17.3.2018 |  Nonna Laitinen | 22,5 m | Hopeasompa |  |
| 17.3.2018 |  Alva Thors | 28,0 m | Hopeasompa | Kaksi kertaa |
Ounasvaaran K28 > Kesämäkiennätyksen kehittyminen (miehet)

Kesämäkiennätyksen 25,0 metriä on hypännyt Miro Maaninka.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 13.8.2022 |  Elias Nurmela | 23,0 m | Ounasvaaran kesäkisat |  |
| 13.8.2022 |  Elias Nurmela | 24,0 m | Ounasvaaran kesäkisat |  |
| 13.8.2022 |  Miro Maaninka | 24,0 m | Ounasvaaran kesäkisat |  |
| 13.8.2022 |  Miro Maaninka | 25,0 m | Ounasvaaran kesäkisat |  |
Ounasvaaran K28 > Kesämäkiennätyksen kehittyminen (naiset)

Kesämäkiennätyksen 22,0 metriä on hypännyt Mette Korhonen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 13.8.2022 |  Mette Korhonen | 22,0 m | Ounasvaaran kesäkisat |  |
Ounasvaaran K15

Hyppyrimäen K-piste sijaitsee 15 metrissä ja HS-piste 18 metrissä.
Mäkiennätyksen 14,5 metriä on hypännyt virolainen Artti Aigro 29. maaliskuuta 2009 Hopeasompa-kilpailussa. Naisten mäkiennätyksen 15,0 metriä ovat hypänneet Sofia Mattila kaksi kertaa, Elsa Thors ja Minja Korhonen 17. maaliskuuta 2018 Hopeasompa-kilpailussa.
Kesämäkiennätyksen 14,0 metriä on hypännyt Elias Nurmela 14. elokuuta 2022 Ounasvaaran kesäkisoissa.